**Ισοκράτους, Νικοκλής ή Κύπριοι 2-4**

*Ο λόγος συγγράφεται μεταξύ του 372 και του 365 π.Χ. Στον λόγο αυτόν ο Ισοκράτης επινοεί μία ιδανική μοναρχία.* *Ο Νικοκλής, βασιλιάς της Κύπρου και παλιός μαθητής του Ισοκράτη, μιλάει στους υπηκόους του.* *Στο προοίμιο, απόσπασμα του οποίου δίνεται εδώ, ο Ισοκράτης επιχειρηματολογεί εναντίον εκείνων που ψέγουν τη δύναμη του ρητορικού λόγου*.

Θαυμάζω δὲ τῶν ταύτην τὴν γνώμην ἐχόντων, ὅπως οὐ καὶ τὸν πλοῦτον καὶ τὴν ῥώμην καὶ τὴν ἀνδρίαν κακῶς λέγουσιν. εἴπερ γὰρ διὰ τοὺς ἐξαμαρτάνοντας καὶ τοὺς ψευδομένους πρὸς τοὺς λόγους χαλεπῶς ἔχουσι, προσήκει καὶ τοῖς ἄλλοις ἀγαθοῖς αὐτοὺς ἐπιτιμᾶν: φανήσονται γάρ τινες καὶ τῶν ταῦτα κεκτημένων ἐξαμαρτάνοντες καὶ πολλοὺς διὰ τούτων κακῶς ποιοῦντες. ἀλλὰ γὰρ οὐ δίκαιον, οὔτ' εἴ τινες τοὺς ἀπαντῶντας τύπτουσι, τῆς ῥώμης κατηγορεῖν, οὔτε διὰ τοὺς ἀποκτείνοντας οὓς οὐ δεῖ τὴν ἀνδρίαν λοιδορεῖν, οὔθ' ὅλως τὴν τῶν ἀνθρώπων πονηρίαν ἐπὶ τὰ πράγματα μεταφέρειν, ἀλλ' αὐτοὺς ἐκείνους ψέγειν, ὅσοι τοῖς ἀγαθοῖς κακῶς χρῶνται καὶ τοῖς ὠφελεῖν δυναμένοις, τούτοις βλάπτειν τοὺς συμπολιτευομένους ἐπιχειροῦσι.

χαλεπῶς ἒχω= οργίζομαι

ἀπαντάω-ῶ= συναντώ